
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου του οικισμού 

Χορευτού Κοινότητας Ζαγοράς (Ν. Μαγνησίας) . 1 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του εγκεκριμένου ρυμοτομικού σχεδίου 
του Δήμου Αλίμου (Ν. Αττικής). 2 

ΑΠΟΦΑΣΕΙΣ 

"Αρση από την αναστολή χορήγησης οικοδομικών αδειών τμημάτων 

του Ο.Τ. 800 του ρυμοτομικού σχεδίου Περιστεριού. 3 

Άρση από την αναστολή χορήγησης οικοδομικών αδειών του Ο.Τ. 
1931 του ρυμοτομικού σχεδίου Περιστεριού. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Τροποποίηση του εγκεκριμένου ρυμοτομικού σχεδίου του οικισμού Χο¬ 
ρευτού Κοινότητας Ζαγοράς (Ν. Μαγνησίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3,9 και 70 του Ν. Δ/τος της 
17.7.1923 «περί σχεδίων πόλεων κ.λπ.» (Α' 228) όπως μεταγενέστερα 
τροποποιήθηκαν και συμπληρώθηκαν. 

2. Τις διατάξεις των άρθρων 2,3 και 7 του Ν. 1032/1980 «περί συ- 
στάσεως Υπουργείου Χωροταξίας Οικισμού και Περιβάλλοντος» (Α’ 
57). 

3. Τις διατάξεις του εδαφ. ιδ της παρ. 1 του άρθρου 23 του Ν.1558/ 
1985 «Κυβέρνηση και Κυβερνητικά Όργανα» (Α’ 137). 

4. Τις διατάξεις του άρθρου 2 περιπτ. α’ του Ν. Δ/τος 183/1986 
«Έγκριση τροποποιήσεων σχεδίων πόλεων και καθορισμός όρων και 
περιορισμών δόμησης από τους Νομάρχες (Α’ 70). 

5. Την 164/1987 γνωμοδότηση του κοινοτικού συμβουλίου Ζαγο¬ 


ράς. 

6. Την 244/1989 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

7. Την 32/1990 γνωμοδότηση του Συμβουλίου της Επικρατίας με 
πρόταση του Υπουργού Περιβάλλοντος Χωροταξίας και Δημοσίων Έρ¬ 
γων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομικού σχεδίου του 
οικισμού Χορευτού Κοινότητας Ζαγοράς (Ν. Μαγνησίας) που έχει χα- 
ρακτηρισθεί ως παραδοσιακός οικισμός με το από 19.10.1978 Π.Δ/ 
γμα (Δ’ 594) και ειδικότερα στο Ο.Τ. που περιλαμβάνει τις ιδιοκτησίες 
των, Αικατερίνης και Ηλέκτρας Κασσαβέτη, Μαρίας συζ. Ιωάννη Γκα- 
γκάνη. Αγγέλου Παπανδρέου και Στέφανου Μπαρούτα, με την μετατό¬ 
πιση της ρυμοτομικής - οικοδομικής γραμμής όπως φαίνεται στο σχε¬ 
τικό πρωτότυπο διάγραμμα σε κλίμακα 1:500 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την υπ’ 
αριθ. 4965/1990 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Καταργείται το προβλεπόμενο από το εγκεκριμένο ρυμοτομικό σχέδιο 
προκήπιο και επιβάλλεται νέο πλάτος 5 μέτρων όπως φαίνεται στο ανω¬ 
τέρω διάγραμμα. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγμα¬ 
τος. 

Αθήνα, 30 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΟΣΤΑΣ I. ΛΙΑΣΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1931 





1932 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του εγκεκριμένου ρυμοτομικού σχεδίου του Δή¬ 
μου Αλίμου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ’ 592). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α’ 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθων 2,3, και 7 του Ν. 1032/1980 «περί συ- 

στάσεως Υπουργείου Χωροταξίας, Οικισμού και Περιβάλλοντος» (Α' 
57 ). ,. 

5. Τις διατάξεις του άρθρου 23 παρ. 1 του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

6. Τις από 27.9.1988 (αρ. πρωτ. 71586/1988) και 28.9.1988 
(67761/1988) αιτήσεις των Κων/νου, Γκερλίντας, Αικατερίνης, Φρα- 
γκίστου και Αθανασίου Ηλιόπουλου και Γεωργίου και Κων/νου Τσα- 
μπαρλίδη αντίστοιχα. 

7. Την υπ’ αριθ. συν. 26 πρακτ. 403/1989 γνωμοδότηση του Κε¬ 
ντρικού Συμβουλίου Χωροταξίας Οικισμού και Περιβάλλοντος. 

8. Την υπ’ αριθμ. 71586/67761/21.9.1989 απόφαδη του Υπουρ¬ 
γού Περιβάλλοντος, Χωροταξίας και Δημοσίων Έργων για προέγκριση 
της σχετικής τεχνικής μελέτης με πρόταση του Υπουργού Περιβάλλο¬ 
ντος, Χωροταξίας και Δημοσίων Έργων αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε με το από 16.7.1985 Π.Δ/γμα (Δ’ 382) από το βα- 
ρυνόμενο ακίνητο που βρίσκεται εντός του ρυμοτομικού σχεδίου κοινό¬ 
τητας Βριλησσίων (Ν. Αττικής) ιδιοκτησίας Κων/νου, Γκερλίντας, Αι¬ 
κατερίνης, Φραγκίσκου και Αθανασίου Ηλιόπουλου για το οποίο έχουν 
εκδοθεί οι υπ’ αριθμ. 423/1988 και 434/1988 σχετικοί τίτλοι δικαι¬ 
ώματος μεταφοράς συντελεστή δόμησης, σε άλλο ακίνητο (ωφελού¬ 
μενο), που βρίσκεται εντός του εγκεκριμένου ρυμοτομικού σχεδίου του 
Δήμου Αλίμου (Ν. Αττικής) επί των οδών Νίκης 13 και Κορυτσάς φερό- 
μενο ως ιδιοκτησία Γεωργίου και Κων/νου Τσαμπαρλίδη όπως το ωφε¬ 
λούμενο ακίνητο φαίνεται με στοιχεία ΑΒΓΔ στο σχετικό πρωτότυπο 
διάγραμμα σε κλίμακα 1:200 που θεωρήθηκε από τον Προϊστάμενο της 


Δ/νσης Τοπογραφικών Εφαρμογών με την υπ’ αριθμ. 21574/1990 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεόμενης βάσει των ισχυόντεον στην 
περιοχή όρων δόμησης 133,23 τμ. που αντιστοιχούν σε 142,79 τ.μ. 
του βαρυνομένου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 475,84 τ.μ. 

β) Ποσοστό κάλυψης: 40% 

γ) Συντελεστής δόμησης: 1,68 

δ) Μέγιστο επιτρεπόμενο ύψος του κτιρίου είκοσι ένα μέτρα και είκοσι 
πέντε εκατοστά (21,25 μ.). 

ε) Το κτίριο πρέπει ν’ αναγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:50 που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
υπ’ αριθ. 21574/1990 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

Άρθρο 2 

Ακυρούνται οι υπ’ αριθ. 423/1988 και 434/1988 ονομαστικοί τί¬ 
τλοι δικαιώματος μεταφοράς συντελεστή δόμησης στο όνομα του Κων/ 
νου, Γκερλίντας, Αικατερίνης, Φραγκίσκου και Αθανασίου Ηλιόπου¬ 
λου. 

Εγκρίνεται η χορήγηση νέου τίτλου δικαιώματος μεταφοράς συντε¬ 
λεστή δόμησης στο όνομα των Κων/νου, Γκερλίντας, Αικατερίνης, 
Φραγκίσκου και Αθανασίου Ηλιόπουλου σε αντικατάσταση του υπ’ αριθ. 
434/1988 ονομαστικού τίτλου δικαιώματος μεταφοράς συντελεστού 
δόμησης για το υπολειπόμενο και μη χρησομοποιηθέν εμβαδόν των 
21,21 τ.μ. από ισόγειο. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 2 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ I. ΛΙΑΣΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 6555/559 (3) 

Άρση από την αναστολή χορήγησης οικοδομικών αδειών τμημάτων 
του Ο.Τ. 800 του ρυμοτομικού σχεδίου Περιστεριού. 

Ο ΝΟΜΑΡΧΗΣ ΔΪΤ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν. Δ/τος όπως μεταγενέστερα 
τροποποιήθηκαν και συμπληρώθηκαν και ειδικώτερα το άρθρο 8. 

2. Τις διατάξεις του Α.Ν. 314/68 (ΦΕΚ 47/Α) όπως μεταγενέ¬ 
στερα τροποποιήθηκαν με το υπ’ αριθ. 1018/71 Ν. Δ/γμα (ΦΕΚ 
220/Α) και μετηνπαρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του Ν. 1512/85 (ΦΕΚ 4/Α) και ειδικώτερα την 

παρ. 15 του άρθρου 8. ' 

4. Τις διατάξεις του υπ’ αριθ. 183/86 Π. Δ/γμα (ΦΕΚ 70/Α). 

5. Την υπ’ αριθ. Γ4δ^Ί588.3/1903/8.2.88 κοινή απόφαση Υπουρ¬ 
γού Προεδρίας της Κυβέρνησης και αναπληρωτή Υπουργού ΠΕΧΩΔΕ. 

6. Την υπ’αρ. 68/1990 γνωμοδότηση του Δημοτικού Συμβουλίου 
Περιστεριού. 

7. Την υπ’ αρ. 11/90 (θέμα 6ο) γνωμοδότηση του Συμβουλίου 
Χ.Ο.Π. Νομού Δυτ. Αττικής, αποφασίζουμε: 

Άρθρο 1 

Εγκρίνεται η. άρση από την αναστολή χορήγησης οικοδομικών 
αδειών - αναστολή που εγκρίθηκε με την υπ’ αρ. 4922/427/6.3.90 
απόφαση Νομάρχη Δυτ. Αττικής των τμημάτων, με τα στοιχεία 
ΚΛΕΔΓΒΚ και ΑΗΖΜΝΑ, του Ο.Τ. 800 του ρυμοτομικού σχεδίου Πε¬ 
ριστεριού, όπως φαίνεται στο σχετικό πρωτότυπο σχεδιάγραμμα σε κλί¬ 
μακα 1:500, που έχει θεωρηθεί από την Δ/ντρια της Δ/νσης Πολ/μίας 
Δυτ. Αττικής, και που θα αναρτηθεί για 15 ημέρες στα γραφεία της Δ/ 
νσης Πολ/μίας Δ. Αττικής μετά τη δημοσίευση αυτής της Απόφασης 
στην Εφημερίδα της Κυβερνήσεως. 

Άρθρο 2 

Η ισχύς της απόφασης αρχίζει από την ημερομηνία δημοσίευσής της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 29 Μαρτίου 1990 

Ο Νομάρχης 
Μ. ΠΑΠΑΘΑΝΑΣΙΟΥ 

-♦- 

Αριθ. οικ. 6054/558 (4) 

Άρση από την αναστολή χορήγησης οικοδομικών αδειών του Ο.Τ. 
1931 του ρυμοτομικού σχεδίου Περιστεριού. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν. Δ/τος όπως μεταγενέστερα 
τροποποιήθηκαν και συμπληρώθηκαν και ειδικώτερα το άρθρο 8. 

2. Τις διατάξεις του Α.Ν. 314/68 (ΦΕΚ 47/Α) όπως μεταγενέ¬ 
στερα τροποποιήθηκαν με το υπ’ αριθ. 1018/71 Ν. Δ/γμα (ΦΕΚ 
220/Α) και με την παρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του Ν. 1512/85 (ΦΕΚ 4/Α) και ειδικώτερα την 
παρ. 15 του άρθρου 8. 

4. Τις διατάξεις του υπ’ αριθ. 183/86 Π. Δ/γμα (ΦΕΚ 70/Α). 

5. Την υπ’ αριθ, Γ4δ/15883/1903/8.2.88 κοινή απόφαση Υπουρ¬ 
γού Προεδρίας της Κυβέρνησης και αναπληρωτή Υπουργού ΠΕΧΩΔΕ. 

6. Την υπ’αρ. 19/1990 γνωμοδότηση του Δημοτικού Συμβουλίου 
Περιστεριού. 

7. Την υπ’ αρ. 12/90 (θέμα 11ο) γνωμοδότηση του Συμβουλίου 
Χ.Ο.Π. Νομού Δυτ. Αττικής, αποφασίζουμε: 

Άρθρο 1 

Εγκρίνεται η άρση από την αναστολή χορήγησης οικοδομικών 
αδειών - αναστολής που εγκρίθηκε με την υπ’ αρ. 1434/134/90 από¬ 
φαση Νομάρχη Δυτ. Αττικής (ΦΕΚ 51/Δ/5.2.90) - του Ο.Τ. 1931 
του ρυμοτομικού σχεδίου Περιστεριού, όπως αναλυτικά φαίνεται στο 
σχετικό πρωτότυπο σχεδιάγραμμα σε κλίμακα 1:200, που έχει θεωρη¬ 
θεί από την Δ/ντρια της Δ/νσης Πολ/μίας Δυτ. Αττικής, και που θα 
αναρτηθεί για 15 ημέρες στα γραφεία της Δ/νσης Πολ/μίας Δ. Αττικής 
μετά τη δημοσίευση αυτής της Απόφασης στην Εφημερίδα της Κυβέρ¬ 
νησης. 

Άρθρο 2 

Η ισχύς της απόφασης αρχίζει από την ημερομηνία δημοσίευσής της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 29 Μαρτίου 1990 
Ο Νομάρχης 
Μ. ΠΑΠΑΘΑΝΑΣΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




